b'\n_START_ARTICLE_\nTurbinska lokomotiva\n_START_PARAGRAPH_\nTurbinska lokomotiva je vrsta vu\xc4\x8dnog \xc5\xbeeljezni\xc4\x8dkog vozila. Ova vrsta lokomotiva za svoj pogon koristi plinsku turbinu._NEWLINE_Prva turbinska lokomotiva izra\xc4\x91ena je 1941. u \xc5\xa1vicarskoj tvornici "Brown, Boweri & Cie" po narud\xc5\xbebi \xc5\xa0vicarskih \xc5\xbeeljeznica. Snaga plinske turbine bila je 5900 kW od \xc4\x8dega se 4000 kW koristilo za pogon turbo kompresora a ostatak za pogon elektri\xc4\x8dnog generatora.\n_START_SECTION_\nPrincip rada motora\n_START_PARAGRAPH_\nZrak komprimiran u turbokompresoru (4) odvodi se na predgrija\xc4\x8d zraka (2), nakon toga se odvodi u komoru za izgaranje (1) gdje se mije\xc5\xa1a sa gorivom (plin). Nakon izgaranja smjese zraka i goriva (plina) plinovi izgaranja odvode se u plinsku turbinu (3) te okre\xc4\x87u plinsku turbinu stvaraju\xc4\x87i okretni moment. Plinska turbina spojena je sa turbokompresorom elasti\xc4\x8dnom spojkom, a turbokompresor preko reduktora (5) sa elektri\xc4\x8dnim generatorom (6). Snaga koja je stvorena u plinskoj turbini ve\xc4\x87im dijelom (2/3) predaje se turbokompresoru a ostatak generatoru koji stvara elektri\xc4\x8dnu energiju za pogon vu\xc4\x8dnih elekromotora.'